runetrust/blame-folketinget-dk huggingface dataset:
Dorit Myltoft (RV), 2000-11-16:
Det Radikale Venstre kan støtte dette lovforslag sådan, at der skal tilladelse til at føre rørledninger og kabler over den danske del af kontinentalsoklen, at givne tilladelser skal være med til at beskytte havmiljøet, og at det skal være i overensstemmelse med det danske samfunds interesse.
Margrete Auken (SF), 1998-12-04:
Så er der det andet synspunkt, som de private bilruter lægger frem, nemlig at deres mulighed for at komme ind og tage del i den her konkurrence er vanskelig i den her situation, hvor de jo altså påstår - og det har hr. Kolstrup da ret i - at hvis udbudet bare går, som det ligger her, er der ikke nogen danskere, der har mulighed for at gå ind og byde på det.
Andreas Steenberg (RV), 2017-05-10:
Til gengæld laver man et system ved siden af, hvor man laver varmeproduktion på en helt anden måde, typisk ved at brænde et eller andet af, og for samfundet, og for hvor mange penge vi bruger på energi, vil det jo være logisk, at tingene bliver tænkt sammen og ikke modarbejdet af, hvordan vores afgifter er.
Jørgen Arbo-Bæhr (EL), 2005-04-27:
Uden at jeg ønsker at binde den socialdemokratiske ordfører op på at skulle række hånden op på det rigtige tidspunkt til det her forslag, vil jeg bare høre, hvad den socialdemokratiske ordførers indstilling er til at give lesbiske og enlige den samme ret til at blive behandlet i det offentlige system, som andre har.
Bertel Haarder (V), 2012-04-20:
Herunder fastlægge klare procedurer, der sikrer, at lovforslag på områder behæftet med grænsehindringer er blevet vurderet i forhold til anden nordisk lovgivning forinden fremsættelse i Folketinget, for at undgå, at der utilsigtet indføres nye grænsehindringer mellem de nordiske lande.
Ole Sohn (SF), 2002-11-28:
Det er det ene. Det andet er, at der er en meget stor forskel i vurderingen af det, som regeringen giver udtryk for i forhold til de ændringsforslag, som Dansk Folkeparti har stillet, hvor Dansk Folkeparti har stillet en række ændringsforslag, som regeringen mener er imødekommet.
Ole Stavad (S), 2003-11-19:
Skatteministeren har besluttet ikke at medtage dette konkrete element, men allerede af det, vi nu ved fra pressen, ser det ud til, at bare en enkelt sag - vi ved ikke, hvor mange flere der er - koster det danske samfund cirka lige så meget som hele selskabstømmerkomplekset, der blev betegnet som danmarkshistoriens største røveri.
Stine Brix (EL), 2013-09-10:
Så jeg kunne godt tænke mig at høre, om ordføreren, der snakker om pragmatisme, på samme måde er parat til at sælge det løfte til danskerne om, at der altså skal være en bedre velfærd, eller om vi omvendt kan forvente en ny stil fra Dansk Folkeparti, hvor man vil være anderledes kontant over for Venstre og sige: Den her plan om nulvækst bliver altså ikke til noget, hvis Dansk Folkeparti skal være med.
Mette Frederiksen (S), 2013-04-26:
Det vil jeg meget gerne, for det er selvfølgelig vigtigt, at man, når man som regering ikke har en mæglingsskitse at stå ovenpå, kan formå at fremsætte et lovforslag, der imødekommer de ønsker, de krav, de behov, der oprindelig var på begge sider af forhandlingsbordet.
Torsten Schack Pedersen (V), 2006-03-29:
Vil hr. Per Clausen ikke indrømme, at sandsynligheden for, at Kræftens Bekæmpelse ville vælge at lægge deres mange forskningskroner i Danmark, ville være uhyre lille, hvis vi valgte at gennemføre hr. Per Clausens system, frem for i et andet land, hvor Kræftens Bekæmpelse naturligvis har mulighed for at indgå et samarbejde om kræftforskning?
Morten Messerschmidt (DF), 2006-05-02:
De spørgsmål, som jeg mangler svar på fra både statsministeren og udenrigsministeren, er: Hvilken reaktion kan vi forvente fra Tyrkiets side, når vi bliver tvunget til at sige nej, fordi vi må se i øjnene, at de reformer, som er nødvendige, ikke kan gennemføres i det muslimske Tyrkiet?
Arne Melchior (CD), 2000-11-29:
Der ligger adskillige hundrede millioner kroner, jeg tror mellem 400 mio. kr. og 500 mio. kr., i formue plus en årlig indtægt på ca. 150 mio. kr. Hvis nogle af de penge kom ud at virke - selvfølgelig skal det ske i samarbejde med arbejdsmarkedets parter, jeg mener, at loven kan laves om - kan jeg garantere erhvervsministeren, at nogle få millioner kroner mere på det engelske marked, på det tyske marked osv. vil øge turismen hundredvis af gange det investerede beløb.
Benny Engelbrecht (S), 2009-05-15:
Og lad mig bare minde om, som det fremgår af Elsparefondens handlingsplan, at det kortsigtede potentiale i energibesparelser i husholdningerne er 30 pct., svarende til 739 GWh, mens det langsigtede potentiale er 50 pct. eller det, der svarer til over 1.200 GWh.
Hans Christian Schmidt (V), 2002-01-30:
Der vil jeg bare sige, at de 668 mio. kr. står på en reservationskonto, § 35 på Finansministeriets konto, og den konto vil selvfølgelig blive genstand for den dialog, der skal gå i gang med de berørte ministerier, og jeg skal gerne vende tilbage, når der foreligger et resultat af det.
Magnus Heunicke (S), 2021-03-17:
For så kan vi sikre, at vi i Danmark og dermed også i hele verden er bedre rustet til det, som jo i hvert fald flere og flere eksperter nu taler om, altså at der på et eller andet tidspunkt – hvornår er der usikkerhed omkring – formentlig vil kunne komme et behov for en revaccination med nogle tilrettede andengenerationsvacciner.
Jesper Petersen (SF), 2012-06-08:
Vi har valgt ikke at satse på at have de laveste lønninger og de dårligste arbejdsvilkår, men på at have et samfund, der også er attraktivt at producere i, fordi vi har en hårdtarbejdende lønmodtagergruppe, et velordnet arbejdsmarked, få strejker, fordi der er tillid mellem lønmodtagere og arbejdsgivere, der selv aftaler sig frem til overenskomster.
Louise Frevert (DF), 2004-10-20:
Det er ikke nok at have en daglig registrering af fravær, for vi ved jo godt, at der er en del unge, som pludselig forsvinder ud af systemet i 9. klasse, og man har meget svært ved at finde ud af, hvordan de kommer videre i uddannelsessystemet, også fordi man ikke har en obligatorisk 9.-klasses-afgangsprøve.
Steen Gade (SF), 2005-04-13:
Det, der er vigtigt for mig, er, at når vi taber sagen ved WTO, hvad alle forventer at vi gør, og når vi har løftet om, at vi skal afskaffe også eksportsubsidier, så vil vi være i den situation, at vi ikke kan indgå et kompromis, at Danmark ikke kan medvirke i et kompromis, medmindre vi har levet op til den domsafgørelse og der ikke kan rejses tvivl om, at al eksportstøtte er væk.
Frank Aaen (EL), 2015-03-19:
Det er vi ikke, bl.a. fordi vi har kunnet notere os, at i et tilfælde fra 2011, hvor Østre Landsret afsagde en dom, blev det tillagt skærpende betydning, at en trussel mod en offentligt ansat var fremsat uden for den offentligt ansattes arbejdstid.
Margrethe Vestager (RV), 2010-03-05:
For hvis ikke vi gør det, kommer vi jo i en situation, hvor vi hverken kan opfylde de store mål om at reducere CO2 eller de meget jordnære mål om også at spare rent økonomisk – og selvfølgelig også sørge for, at vi bliver uafhængige af at skulle importere kul, olie og gas fra andre lande.
Morten Homann (SF), 2002-03-13:
Så må ministeren bekræfte, at det, der er sket - og jeg vil også gerne, hvis ministeren kan dokumentere præcis, hvilke beløb der er tale om - er, at samtlige besparelser i finanslovforslaget, både dem i den tidligere SR-regerings forslag og dem, som i den nuværende regerings finanslovforslag blev lagt oven i, i kraft af finanslovforliget er blevet taget af bordet.
Søren Espersen (DF), 2009-03-13:
Det er vores opfattelse, at selv når oliefund gør Grønland umådelig rigt, vil denne rigdom ikke i sig selv kunne råde bod på de katastrofale faglige, uddannelsesmæssige mangler, idet det netop er vores sikre overbevisning, at såfremt olien springer, vil denne nye indtægtskilde bare blive en ny sovepude for Grønlands styre på samme måde, som bloktilskuddet har vist sig at være det.
Tage Leegaard (KF), 2011-05-02:
Det er naturligvis problematisk, uetisk og anstødeligt, at mennesker forulemper dyr, der ikke kan tage til genmæle, og der kan ikke findes argumenter, der taler for, at mennesker skal bruge dyr seksuelt, hvad enten der sker fysisk overlast på dyret eller ej.
Anne-Mette Winther Christiansen (V), 2008-11-18:
Jeg siger, at vi har et tal, der viser, at mange er kommet i mesterlære, og det tal tæller desværre ikke med her, og vi har også et tal, der viser, at der er mange, der er kommet i arbejde, og i arbejdsfunktionen er der planlagt en uddannelse, som foretages privat, og da den ikke er offentlig, er det tal heller ikke talt med her.
Anne Baastrup (SF), 2009-05-26:
Hvis det var sådan, at vi havde haft et nationalt videncenter, som rent faktisk kunne gå ind og give en konkret rådgivning, når man kunne se, at moren hele tiden kom, når skolen kunne se, at børnene stak af, at de var forslåede, at de ikke levede et lykkeligt liv, så kunne man fra krisecenterets side henvende sig der og sige, at kommunen nægter at anerkende, at der er problemer her, og spørge, hvad der kan gøres for at hjælpe disse piger.
Jann Sjursen (KRF), 1999-01-21:
Vi ønsker ikke, at alle sundhedsressourcer skal sættes ind på at sikre, at alle og enhver, uanset hvordan de kommer ud, skal overleve; hvis de ikke kan det, hvis de ikke er levedygtige, så skal de ikke, men jeg synes, at de, der måske er handicappede, og som er levedygtige, faktisk skal have lov til at overleve.
Henriette Kjær (KF), 2003-05-21:
Det er det, der er årsagen til, at jeg mener, der er behov for, at vi tør foretage denne her opbremsning i økonomien, for som jeg sagde først, ville det da være at gøre befolkningen en bjørnetjeneste, hvis vi lod økonomien løbe løbsk, så vi pludselig måtte foretage meget drastiske ændringer af de sociale tilbud, vi giver, fordi der ikke var styr på økonomien.
Morten Homann (SF), 2006-10-10:
Så sent som her i forrige uge – tror jeg det var – fik ministeren oversendt svaret på § 20-spørgsmål nr. S 7007 om netop det her felt, hvor der netop blev åbnet op for at sige, at der her faktisk var en skattebegunstigelse i, at man kun har en 15procents-beskatning af afkastet, som jo er væsentlig lavere end den beskatning, man normalt har af kapitalafkast.
Kenneth Kristensen Berth (DF), 2018-10-26:
Uanset på hvor svagt et grundlag anmodningen så måtte hvile, skal der igangsættes en behandling heraf, og skulle ansøgeren få afslag på sin anmodning, ja, så vil vedkommende efter al sandsynlighed i det omfang, vedkommende overhovedet kan lokaliseres, ikke kunne returneres til sit oprindelsesland, men henvises til en tilværelse som illegal indvandrer i Europa.
Peter Skaarup (DF), 2002-05-17:
Der vil jeg så til sidst sige, at der synes jeg egentlig, Socialdemokratiet og De Radikale og også De Konservative har været ærlige nok til at sige, at de egentlig på forskellige tidspunkter - der er lidt tvivl mellem hr. Helge Adam Møller og hr. Per Kaalund om, hvornår man argumenterede for de her ting - har sagt, at det nok ikke var særlig fornuftigt, det, man havde gjort.
Helge Sander (V), 2003-01-24:
Så må jeg sige om Dansk Folkepartis brev i september, og det behøver vi slet ikke at rode op i, at det, der gjorde mig lidt frustreret, var, at så sent som 2 måneder før, da vi gik på sommerferie, spurgte jeg alle 8 ordførere, om det var således, at vi skulle fortsætte den proces, der på det tidspunkt havde varet 3-4 måneder, og det blev der sagt ja til fra alle partier.
Anders Samuelsen (LA), 2008-12-18:
Så man kan sige, at her bliver det i hvert fald udstillet, at der er nogle konservative i Folketinget, og fred så være med det, og så er der nogle borgerlige, progressive, nogle venstreorienterede, man kan også sige liberalt indstillede, som kan bakke om forslaget, og vi hører til de liberalt indstillede.
Thomas Danielsen (V), 2023-11-09:
Derfor er det hensigtsmæssigt, at det er staten, der ejer rammerne, og staten, der så kan udleje det til alle de aktører, som er interesserede i det, og jeg har ikke nogen planer om, at de rammer skal udlejes som en underskudsgivende virksomhed, altså med en husleje, som er mindre end driftsomkostningerne, nej.
Rune Lund (EL), 2018-02-27:
« Og det er, selv om vi jo ved, at den her form for strafskærpelser ikke fører til mindre kriminalitet – der er ingen dokumentation for, at det vil gøre det. Så det er endnu en strafskærpelse, endnu engang noget symbolpolitik, som ikke vil føre til mindre kriminalitet, og som er fremlagt med en meget ringe grad af dokumentation for de her ting.
Henning Gjellerod (S), 1998-02-03:
Og punkt 10: Forsamlingen vil gøre sit yderste for at etablere en dialog med parlamentet i Algeriet med det formål fuldt ud at udnytte Europarådets ekspertise i demokrati, menneskeret og lovmæssighed, således at Algeriet kan drage fuld nytte heraf.
Kim Andersen (V), 2014-11-28:
Det er en udløber af CRD IV-direktivet, og på den måde er det jo for så vidt pligtstof. Man kunne jo sige, at det er det pågældende pengeinstituts generalforsamling, der har ansvaret for, hvem man vælger ind, og at man derfor har et ansvar for at sætte sig ind i, hvad de pågældende personer repræsenterer, inden man vælger dem.
Kim Andersen (V), 2003-03-14:
Jeg vil gerne indledningsvis slå fast, at vi i Venstre har stor forståelse og stor sympati for formålet med det beslutningsforslag, som vi her har til behandling, nemlig at sikre et bedre og mere effektivt dykkerberedskab i tilfælde af ulykker i søer, havne og kystnære områder.
Per Clausen (EL), 2007-05-02:
Men jeg vil så bare spørge kulturministeren på en anden måde: Mener kulturministeren ikke, at det er af afgørende betydning, at vi har en bred public service-opfattelse; at det derfor er vigtigt, at Danmarks Radio også viser programmer, som ligesom kan rumme en stor del af den danske befolkning på en gang; at det måske netop derfor er uheldigt, at man har ramt sportstransmissionerne og underholdningen på Danmarks Radio; at det altså kan knibe med at leve op til den brede public service-forpligtelse; og at der derfor burde gøres en indsats for at skaffe nogle flere penge til Danmarks Radio?
Katrine Daugaard (LA), 2024-05-03:
Vil det sige, at jeg skal forstå det sådan, at grunden til, at jeg kan gå ud fra, at Socialdemokratiet stemmer nej i dag, er, at de ikke ønsker at være med til at finde de penge, som det koster, fordi man er blevet overrasket over, at det er dyrere end i 2014, hvor man stemte for?
Høgni Hoydal (T), 2011-01-19:
Det er jo en alvorlig sag, at internationale konventioner og menneskerettigheder er blevet tilsidesat i fangeprogrammet, i den hemmelige flytning af fanger, ved tortur, og det er selvfølgelig en særdeles alvorlig sag for verdenssamfundet og for den tillid, der er mellem stater og lande i forbindelse med kampen mod terror.
Lotte Rod (RV), 2015-12-09:
Vi mener, at kravene til at få dansk statsborgerskab skal være høje, for det at blive dansk statsborger er noget særligt. Hvis der skulle være nogen, der er i tvivl om det, kan jeg anbefale, at man møder op her i huset på statsborgerskabsdagen, hvor man jo har mulighed for at møde de nye statsborgere.
Rune Lund (EL), 2016-05-19:
På den måde har Enhedslisten haft ret fra starten i forhold til ikke at skulle forfølge en strategi, som grundlæggende har bygget på en forkert præmis, og som ikke har haft den rigtige tilgang til, hvordan man på en fornuftig måde med mennesket og de ansatte i centrum kunne skabe en mere effektiv offentlig sektor.
Lea Wermelin (S), 2021-02-10:
Jeg ville ikke nødvendigvis have formuleret mig på præcis samme måde, men selve hovedbudskabet i det, nemlig at man skal være varsom med den måde, man bruger tallene på, og at man har et ansvar, når man er så stor en organisation, som Danmarks Naturfredningsforening er, er jeg enig i.
Kenneth Kristensen Berth (DF), 2015-11-16:
Man må vel sådan konkluderende sige, at i bedste fald aner vi ikke, om og i hvilket omfang asyl- og udlændingepolitikken risikerer at blive berørt i tilfælde af et ja den 3. december, men det, vi ved, er, at rent juridisk er der intet til hinder for at skibe dansk asyl- og udlændingepolitik til EU, hvis et flertal måtte ønske det en sen fredag eftermiddag i Europaudvalget.
Claus Larsen-Jensen (S), 2000-04-11:
Jeg vil også gerne sige til hr. Keld Albrechtsen, at når man taler om Finland og Sverige, er sagen jo, at svenskerne og finnerne har en anden historisk tradition og har mere lovgivning end aftaler på arbejdsmarkedet, og jeg vil bare spørge hr. Keld Albrechtsen: Har det fået aftalesystemet i Finland til at bryde sammen?
Kaare Dybvad Bek (S), 2025-04-25:
Så forskellen på vores parlamentariske situation og Dansk Folkepartis parlamentariske situation er jo, at vi har bevist, at vi kan stå i det, hvorimod Dansk Folkeparti, hver eneste gang man bringer en borgerlig regering til magten, jo åbner grænsen på alle mulige arbejdsmarkedsordninger og gør en masse andre ting.
Jacob Jensen (V), 2012-05-31:
Jeg ved godt, at Socialdemokraterne ikke kan lide den her diskussion, fordi man jo inderst inde godt ved, at man har brudt en aftale, at man har brudt en tradition for, at når man har indgået en aftale, skal man også kunne regne med, at den holder, medmindre man opsiger aftalen, og der så kan træde en ny aftale i kraft efter et folketingsvalg.
Inger Støjberg (V), 2006-01-19:
Nej, jeg har det nemlig sådan, at nogle gang mistænker jeg Enhedslisten for, om de skulle have sådan en satellitfunktion af Nationalbankens seddelpresse eller i hvert fald føle, at de har sådan en satellitfunktion, for økonomien hænger altså bare sjældent sammen.
Søren Søndergaard (EL), 2003-04-25:
Jeg synes, det er en underlig proportionsforvrængning, og kunne vi ikke få et fuldstændig klart svar fra fru Carina Christensen: Er der en garanti for, at TV 2 ikke i første omgang og heller ikke i anden eller tredje omgang bliver opkøbt af italienske eller franske eller amerikanske medieinteresser?
Jacob Jensen (V), 2017-09-07:
Men det er rigtigt, som hr. René Christensen henviser til, at erhvervsskolerne har været bedre stillet end andre uddannelsesinstitutioner i de senere finanslove; det har de, bl.a. fordi man, hvilket vi også har været fælles om, har kunnet tilføre de 150 mio. kr. Men de er jo så, kan man sige, primært gået til at opdatere det udstyr og de redskaber, man bruger, og det er jo ikke udstyr eller redskaber, der så forsvinder i 2018; det bedre udstyr og den kvalitet, der ligger i det, er der jo stadig væk.
Lars Løkke Rasmussen (V), 2009-04-16:
Men er der en stemning på Færøerne, som også rækker ud over hr. Høgni Hoydals eget parti, og som dækker et solidt flertal i den færøske befolkning, vil jeg selvfølgelig til hver en tid respektere det og tage de nødvendige konsekvenser af det.
Søren Egge Rasmussen (EL), 2023-04-13:
Og når jeg siger, at det er et begrænset forslag, er det jo, fordi vi ikke har det fulde overblik over, i hvilket omfang PFAS kommer med regnen, og i hvilket omfang PFAS kommer ud på alle de konventionelt dyrkede marker i form af de sprøjtegifter og deres nedbrydningsrester, som er i det danske landbrug.
Per Stig Møller (KF), 2009-04-22:
Vi havde ikke fået det her gode resultat, hvor ytringsfriheden faktisk er i front, og hvor kritik og krænkelse af religion er strøget, hvor kritikken af Israel er strøget, og hvor det er blevet fastholdt, at man skal fastholde holocaustdagen og fordømme fornægtelse af holocaust.
Leif Mikkelsen (V), 2004-02-20:
Det kan hr. Ole Sohn have helt ret i, hvis ikke det var sådan - og der har jeg tillid til, at begge parter lever op til det signal, der er her - at det er i fællesskab, kulturministeren og Danmarks Idræts-Forbund skal sikre det, der står her i bemærkningerne, og i min optik betyder det, at man også taler sammen om: Hvem er det egentlig, og hvordan dækker vi det her af for at leve op til de her bemærkninger?
Aage Frandsen (SF), 2001-03-27:
Med hensyn til forslaget til vedtagelse synes jeg, at man i forhold til debatten i dag kan sige, at det er fornuftigt nok, at vi diskuterer det på nuværende tidspunkt, men man begynder at lægge ind, at nu skal man gøre det på en bestemt måde, specielt også fordi det er et meget tolkeligt forslag til vedtagelse, der ligger. Man skal tage regionale hensyn.
Troels Lund Poulsen (V), 2008-06-03:
Fordelene ved Fiil Sø er undersøgt, og et naturgenopretningsprojekt vil uden tvivl genskabe et flot søområde og i nogen grad bidrage til bevaringen af truede arter og naturtyper, men det vil også have en meget begrænset værdi for vandmiljøet.
Trine Mach (SF), 2015-02-27:
De sidste års forsøg med anonym stofbehandling har været succesfulde, og derfor er vi i SF nu glade for, at vi udbreder muligheden for anonym stofbehandling til hele landet, sådan at kommuner forpligtes til at iværksætte tilbud om anonym, ambulant behandling til personer, som har et stofmisbrug, men ikke andre sociale problemer.
Nanna W. Gotfredsen (M), 2025-04-29:
Så der er i hvert fald ikke nogen, der er i tvivl om, hvad det handler om her, så langt vi nu er kommet indtil nu på et hav af ben efter et grundigt, synes jeg, i forhold til hvad jeg tidligere har set, tværministerielt samarbejde, hvor meget forskellige politiske kræfter har lyttet til hinanden og inddraget hinanden.
Lars Løkke Rasmussen (V), 2003-03-13:
Det er sådan, at der er godt og vel 5.000 børn, hvis forældre i dag må bære den fulde egenomkostning, og det er altså de mennesker, vi giver en håndsrækning, samtidig med at vi har det overordnede ønske om ikke at skabe kommunale merudgifter.
Kaare Dybvad (S), 2017-03-15:
Altså, ministeren siger, at det ikke har været konkret nok, men jeg synes nu, det virker meget konkret f.eks. at sige, at afstandskravet i entré, badeværelse og depotrum bliver 1½ m² i stedet for 3 m², og at man sætter lavere normer for cykelparkering.
Hans Christian Schmidt (V), 1999-11-12:
Men jeg har et spørgsmål til hr. Frank Aaen, meget enkelt i grunden: Når hr. Frank Aaen taler om pvc og om, hvilken skade det gør, og sådan noget - det forstår jeg at hr. Frank Aaen siger det gør - vil hr. Frank Aaen så ikke godt afsløre for mig, hvilke undersøgelser hr. Frank Aaen bygger sine synspunkter på?
Hans Kristian Skibby (DF), 2015-11-12:
Men det, der var det grundlæggende spørgsmål, som jeg stillede til ordføreren, var, om ikke ordføreren godt kan se, at det er problematisk, at hvis man stemmer ja den 3. december, er der en lang række steder, hvor vi afskriver os mulighederne for at gennemføre folkeafstemninger i Danmark, som har gyldighed, og hvor politikerne har at rette sig efter borgernes, flertallets overbevisning.
Brian Mikkelsen (KF), 2003-04-03:
Vi kan konstatere, at der er områder, vi vil tage fat på: Hele børneteaterområdet, udviklingen af ny dansk dramatik, forholdet mellem landsdelsscenerne og de københavnske scener, forholdet i hovedstadsområdet - hvordan får vi, hvad skal man sige, skabt større forskelle teatrene imellem, sikret, at de bevarer en identitet hver for sig?
Morten Bødskov (S), 2010-04-07:
Nu har vi jo en finansminister, som nærmest med fråde om munden mener, at det uden videre er muligt at hente 10 mia. kr. på bl.a. ældreområdet, på børneområdet, på folkeskoleområdet – det kan vi gøre uden problemer, for der ligger åbenbart så meget guld på gangene rundtomkring på plejehjemmene, på folkeskolerne og i daginstitutionerne, at man, ved at man sådan lige kan gøre det lidt mere smart, kan hente 10 mia. kr.
Hans Andersen (V), 2023-03-23:
Derfor er der også behov for, at vi fortsat arbejder for at gøre det nemmere for både danske virksomheder og for vores offentlige sektor at rekruttere internationale medarbejdere, og det handler om, at vi får hjulpet certificerede virksomheder, der er omfattet af ordnede løn- og arbejdsvilkår, til at få en nemmere adgang til ny arbejdskraft.
Troels Christensen (V), 2007-01-12:
Trepartsudvalget om livslang opkvalificering af uddannelse peger jo i sin rapport fra februar 2006 på behovet for, at alle voksne, især de med den korteste uddannelsesbaggrund, gives adgang til en kompetencevurdering og dermed en anerkendelse af deres realkompetencer i forhold til voksen- og efteruddannelse.
Karina Lorentzen Dehnhardt (SF), 2010-04-12:
Vores udlandsgæld nærmer sig 100 mia. kr., vores sygehuse fyrer sygeplejersker, SOSU-assistenter og portører, skoler over hele landet skruer timetallet ned, klassekvotienten sættes op, og de lærere, der skal uddanne vores børn, bliver fyret.